2020. gada 17. decembrī Noteikumi Nr. 803

Rīgā (prot. Nr. 84 64. §)

**Grozījumi Ministru kabineta 2020. gada 18. februāra noteikumos Nr. 93**

**"Norvēģijas finanšu instrumenta 2014.–2021. gada perioda programmas "Klimata pārmaiņu mazināšana, pielāgošanās tām un vide" īstenošanas noteikumi"**

Izdoti saskaņā ar

Eiropas Ekonomikas zonas finanšu instrumenta un

Norvēģijas finanšu instrumenta

2014.–2021. gada perioda vadības likuma

15. panta 2. un 12. punktu

Izdarīt Ministru kabineta 2020. gada 18. februāra noteikumos Nr. 93 "Norvēģijas finanšu instrumenta 2014.–2021. gada perioda programmas "Klimata pārmaiņu mazināšana, pielāgošanās tām un vide" īstenošanas noteikumi" (Latvijas Vēstnesis, 2020, 36. nr.) šādus grozījumus:

1. Izteikt 13.2.1.1. apakšpunktu šādā redakcijā:

"13.2.1.1. personāla atlīdzības izmaksas (darba samaksa, sociālās garantijas un atvaļinājumi), kā arī obligāto veselības pārbaužu izmaksas, kas noteiktas saskaņā ar normatīvajiem aktiem par valsts un pašvaldību institūciju amatpersonu un darbinieku atlīdzību, kā arī attiecīgās iestādes iekšējiem normatīvajiem aktiem par darba pienākumu veikšanu. Šo noteikumu 5.1.2. apakšpunktā minētais iepriekš noteiktā projekta donorvalsts partneris var piemērot vienas vienības izmaksu standarta likmi atbilstoši saviem iekšējiem noteikumiem;".

2. Izteikt 13.2.2. apakšpunktu šādā redakcijā:

"13.2.2. iepriekš noteiktā projekta netiešās attiecināmās izmaksas (tai skaitā izmaksas, kas saistītas ar telpu nomu, komunālo pakalpojumu izmaksām, kancelejas preču, aprīkojuma un programmatūras iegādes izmaksām, un citas izmaksas, kas netieši saistītas ar iepriekš noteiktā projekta īstenošanas administrēšanu), kuras aprēķina kā vienotu likmi 10 procentu apmērā no tiešajām attiecināmajām personāla atlīdzības izmaksām. Ja šo noteikumu 5.1.2. apakšpunktā minētais iepriekš noteiktā projekta donorvalsts partneris piemēro šo noteikumu 13.2.1.1. apakšpunktā minēto vienas vienības izmaksu standarta likmi, netiešās izmaksas tam netiek piemērotas;".

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs